L’ATM ha decidit transformar les tarifes per a TMB 2020 i simplificar els títols de transport públic per aquest any. Després d’algunes crítiques a la proposta inicial de tarifes de l’ATM per al 2020 i les noves targetes de transport, l’ATM ha acabat ajustant el nou sistema de títols i tarifes per al nou any afegint la T-Familiar als dos nous títols plantejats en un primer moment, la T-Casual i la T-Usual.

A continuació pots consultar totes les tarifes per a TMB 2020 i les noves targetes de metro, bus, TRAM i FGC que es posaran en funcionament a partir de l’1 de gener de 2020.

T-familiar, T-Casual i T-Usual: noves targetes de l’ATM

Què és el més destacable dels canvis de l’ATM? La T-10 desapareix definitivament. A partir d’ara, hi haurà dos títols bàsics: la T-Casual ―que substitueix la T-10― i la T-Usual ―que substitueix la T-Mes i la T-50/30―. A banda, es manté el bitllet senzill, que tindrà un preu de 2,40 euros. Es crea la T-Familiar, amb vuit viatges multipersonals durant un mes per a famílies de fins a quatre membres que costarà 10 euros. Aquest títol entrarà en funcionament a partir de l’1 de març del 2020. Com a novetat també s’ha presentat la T-Grup, que permetrà fer 70 viatges en 30 dies i que està pensada per a grups, com per exemple escoles o clubs esportius. Continuen la T-Jove, que era més barata; la T-16, per als menors de 16 anys, i la T-Dia, bàsicament per a turistes, que serà una mica més cara.

Sense T-10: noves targetes de transport 2020 i tots els preus

“Segona revolució del sistema tarifari” El conseller de Territori i Sostenibilitat, Damià Calvet, ha assegurat que el canvi del sistema de tarifa suposa un canvi de paradigma o segona revolució que servirà per premiar l’ús habitual del transport públic perquè modera les tarifes per als passatgers recurrents. L’objectiu és fidelitzar l’usuari i simplificar el model. “És un canvi de paradigma”, ha dit Calvet perquè “hi guanya el ciutadà i el planeta”. “Estem actuant davant l’emergència climàtica”, ha sentenciat. Desapareix la T-10 i deixa pas a la T-Casual: s’abarateix l’ús habitual i s’encareix l’ús puntual

La T-10 desapareix i es crea la T-Casual, una targeta d’ús multipersonal fins el març i que després ja passarà a ser unipersonal puntual ―que també permet fer 10 viatges en un any― i que s’encareix en totes les zones:

1 zona: 11,35 € (antiga T-10 10,20 €)

2 zones: 22,40 € (antiga T-10 20,10 €)

3 zones: 30,50 € (antiga T-10 27,40 €)

4 zones: 39,20 € (antiga T-10 35,25 €)

5 zones: 45,05 € (antiga T-10 40,50 €)

6 zones: 47,90 € (antiga T-10 43,05 €)

📅 Quan caduca la T-10?

La T-10 ja no es pot comprar (des de l’1 de gener del 2020). Els usuaris del transport públic que encara tinguin viatges sense utilitzar de targetes T-10 poden utilitzar-los fins al 29 de febrer, com a títol multipersonal. Més informació de la caducitat de la T-10, aquí.

La T-Usual, l’estrella de la noves tarifes